**OBAVIJEST O PODJELI POTVRDA O POLOŽENIM ISPITIMA DRŽAVNE MATURE – JESENSKI ROK 2021./2022.**

**Učenici koji su ove školske godine završili četvrti razred u srednjim školama u Republici Hrvatskoj**  Potvrde o položenim ispitima državne mature preuzimaju u svojim školama prema rasporedu koji je škola odredila.

**Učenici koji imaju neopravdani izostanak s ispita, dužni su uplatiti ispit s kojega su izostali, kako bi im se ispisale Potvrde o položenim ispitima državne mature.**
Ako zbog neopravdanog izostanka nije izvršena uplata ispita, učenici ne mogu dobiti Potvrde o položenim ispitima državne mature.
Zaduženje i podatci za uplatu vidljivi su na stranici učenika pod poveznicom

*Moji podatci/Zaduženja i uplate.*Uplatu je potrebno izvršiti što prije, a skeniranu uplatnicu poslati putem e-pošte na adresu uplata.dm@ncvvo.hr (vodite računa o tome da provedba uplate može potrajati do 2 dana)

**Učenici završnih razreda Treće ekonomske škole Potvrde mogu preuzeti u uredu Učeničkog referenta 20. rujna 2022. (utorak) od 9:00 do 14:00 sati (na drugom katu Škole).** Ukoliko ne možete osobno preuzeti Potvrdu, to umjesto vas može učiniti roditelj, skrbnik, brat ili sestra, ali uz predočenje svoje osobne iskaznice. Isto tako **možete ovlastiti neku drugu osobu za preuzimanje, uz punomoć ovjerenu kod javnoga bilježnika.**

**Ukoliko niste u mogućnosti doći u zadanom terminu**, Potvrde možete preuzeti naknadno u Školi u narednom periodu u uredu Učeničkog referenta na drugom katu u uredovno vrijeme rada sa strankama (obavijest o terminima rada sa strankama i raspored rada Škole nalazi se na školskoj web - stranici).

Ispitna koordinatorica

 Slavica Falamić, prof.